Document ID: 32009D0349

PADOMES LĒMUMS
(2009. gada 27. aprīlis),
ar ko īsteno Kopējo nostāju 2008/369/KĀDP par ierobežojošiem pasākumiem pret Kongo Demokrātisko Republiku
(2009/349/KĀDP)
EIROPAS SAVIENĪBAS PADOME,
ņemot vērā Kopējo nostāju 2008/369/KĀDP (2008. gada 14. maijs) par ierobežojošiem pasākumiem pret Kongo Demokrātisko Republiku (1) un jo īpaši tās 6. pantu saistībā ar Līguma par Eiropas Savienību 23. panta 2. punktu,
tā kā:
(1)
Pēc tam, kad Apvienoto Nāciju Organizācijas Drošības padome 2008. gada 31. martā pieņēma Rezolūciju 1807 (2008) (ANO DPR 1807 (2008)), Padome pieņēma Kopējo nostāju 2008/369/KĀDP (2008. gada 14. maijs) par ierobežojošiem pasākumiem pret Kongo Demokrātisko Republiku.
(2)
2009. gada 3. martā Sankciju komiteja, kas izveidota atbilstīgi Apvienoto Nāciju Organizācijas Drošības padomes Rezolūcijai 1533 (2004) (ANO DPR 1533 (2004)), grozīja to personu un vienību sarakstu, kurām piemēro ierobežojošus pasākumus.
(3)
Tādēļ atbilstīgi būtu jāaizstāj Kopējās nostājas 2008/369/KĀDP pielikumā ietvertie to personu un vienību saraksti, kurām piemēro ierobežojošus pasākumus. Saraksts būtu jāgroza arī tādēļ, lai iekļautu papildu informāciju par dažām personām un vienībām un svītrotu vienu Sankciju komitejas noteiktu personu,
IR PIEŅĒMUSI ŠO LĒMUMU.
1. pants
Ar šo personu un vienību sarakstus Kopējās nostājas 2008/369/KĀDP pielikumā aizstāj ar sarakstiem šā lēmuma pielikumā.
2. pants
Šis lēmums stājas spēkā tā pieņemšanas dienā.
3. pants
Šo lēmumu publicē Eiropas Savienības Oficiālajā Vēstnesī.
Luksemburgā, 2009. gada 27. aprīlī

Labels: 18
15
5